**OHJAAJAINFO**

Tuomaristo:

Tuomariston pj. Pasi Rissanen

Tuomarit Tomi Jääskeläinen ja Tomi Kurki

Kilpailun johto:

Operatiivinen johtaja Harri Sihvola, toimipiste tuomaritornin II-kerros.

Kilpailunjohtajat Tero Tilli ja Tapio Airitsalo, Irmeli Sihvola toimialue muu rata- alue.

Aluetuomarit Jouni Suorsa, Paul Eskelinen, Tuomas Syyrakki ja Teppo Ikävalko.

**Ilmoittautuminen:**

**Ilmoittauduttaessa kilpailijalta tarkastetaan auton voimassa oleva vakuutustodistus sekä katsastuskortti.**

Ilmoittautumisen yhteydessä kilpailijoille jaetaan varikkorannekkeet (1 kpl/kilpailija ja 2 kpl kilpa-auton huoltohenkilöille). Lisärannekkeista peritään normaali sisäänpääsymaksu, 10 €/ranneke.

Ilmoittautumisen yhteydessä kilpailijan tulee palauttaa huollon yhteystietolomake, joka löytyy KITI:stä ja kilpailun sivu <http://valua.fi/kilpailu-2/kilpailijat/> . Lisäksi kilpailijoita pyydetään palauttamaan kuuluttajatietolomake.

**Varikolle yksi huoltoauto/kilpa-auto.**

**Traileriparkki** sijaitsee Kouvolan Betonin alueella Tehontie 18:ssä, seuraa liikenteenohjaajien opastusta.

**Turvallisuustarkastus:**

Katsastus alkaa lauantaina sekä sunnuntaina 18.9. kello 7.15 ja päättyy kello 9.15. Sunnuntaina katsastus vain sunnuntaina kilpaileville autoille. Katsastuspaikka on FK-kerhon portista tultaessa etuvasemmalla.

Katsastus sijaitsee FK-kerhon varikolla ja välikatsastus on varikkotien varrella lähtöpaikan kohdalla.

**Tuloslaskenta** on kilpailun aikana tuomaritornissa. Kilpailun aikana tapahtuvat peruutukset/autonvaihdot ilmoitetaan kilpailutoimistoon kilpailusihteerille (varikon huoltorakennuksen päädyssä).

**Turvallisuus:**

* Ambulanssi ja sammutusyksikkö ovat katsomon ja lähtösuoran välissä, varikkotien varrella.
* Kaatokiito noutaa kuljettajat radalta kaadon tai rajun törmäyksen jälkeen.
* Käsisammuttimet ovat radan kaikissa lippupisteissä, varikolla, lähdössä ja tulityöpaikalla.
* Pidämme varikon suljettuna eli emme päästä yleisöä varikolle.

**Ajotapa** on pudotusajo, max. 7 autoa/lähtö.

**Ajettavat kierrokset** ovat finaaleissa 3 kierrosta ja kaikissa muissa lähdöissä 2 kierrosta.

**Ajojärjestys lauantaina:**

Nuoret ja Naiset ajavat limittäin, sekä lopuksi EVK ja Takatuupparit ajavat limittäin.

**Ajojärjestys sunnuntaina:**

Seniorit ja Yleinen

Ajokaaviot ja aikataulut löytyvät kilpailun viralliselta ilmoitustaululta tuomaritornin seinältä.

Lähdön numerotaulu sijaitsee lähtöalueen välittömässä tuntumassa.

Lähtötapa on lippulähetys. Lähetystapa esitellään lähtöpaikalla kello 9:45.

**Ratavalvonta:**

Liputuspisteitä on 8 kpl, lisäksi erillinen päälippupiste lähtösuoralla maalin kohdalla. Turvavalo on lähdöstä katsottuna etuoikealla päälippupisteen lähettyvillä ja toinen turvavalo tuomaritornin katolla.

Kaistanvaihtoalueen raja on merkitty kyltein. Radalta varikkotielle tultaessa autot pysäytetään tarpeen mukaan, kunnes viimeinen kilpailija on saapunut maaliin.

**Ostotarjoukset:**

* Ostotarjousten jättöpaikka sijaitsee varikolla rekan perävaunussa. Yleisön ostotarjousten jättöpaikka on katsomon portin puoleisessa päädyssä.
* Ostotarjousten jättäminen alkaa lauantaina ja sunnuntaina toisen 30 min tauon alettua.
* Toivomme teidän varaavan tasarahan ostotarjouksiin.
* Ostotarjousten purku on palkintojenjaon jälkeen varikolla rekan perävaunussa.

**Ympäristöasiat:**

AKK:n jokamiehenluokan sääntöjen 10.15 ja Tykkimäen moottoriradan ympäristöluvan mukaan. Alustasuojat vaaditaan myös huoltoauton alle. Huoltoauton alla riittää suoja moottoritilan alle.

Huomioithan, että tankatessa, tankkauskohdan alle suositellaan imeytysmattoa. Ympäristöasioita tarkkaillaan kilpailun aikana. Ensimmäisestä rikkeestä seuraa varoitus ja toisesta rikkeestä kilpailusta sulkeminen. Siivoathan varikkopaikkasi kilpailun jälkeen.

Hitsauspaikan lähellä löytyy keräyspiste vaarallisille jätteille, oranssi merikontti (ongelmajäte).

**Parc Ferme:**

Lauantaina huoltoaika päättyy klo 21.00, jolloin alkaa vartiointi. Sunnuntaina jatkavat autot säilytetään parc ferme:ssä lähtösuoralla. Lauantaina ja sunnuntaina huoltoaika alkaa klo 7.00.

Katsastus tarkastaa ne autot parc fermessä, jotka jatkavat sunnuntaina. Korjausmääräykset kiinnitetään autoihin ja autot pitää käydä näyttämässä sunnuntai-aamuna katsastuksessa ennen kuin katsastusaika päättyy (katsastusaika sunnuntaina kello 7.30-9.15).

**Suosittelemme vahvasti kasvomaskin käyttöä ja tulettehan terveenä tapahtumaamme!**

Tervetuloa kilpailemaan Motonet Syysrylläykseen Tykkimäen moottoriradalle!